***БЛАГОДАРСТВЕН АДРЕС КЪМ ЕКИПА НА ХО ПРИ МБАЛ – СЛИВЕН със ЗАВЕЖДАЩ ОТДЕЛЕНИЕ Д-Р СТАНИМИР КОЛАРОВ***

**ВЪЛШЕБНИКЪТ ОТ *ОХ***

 Не, не е правописна грешка. И не е Вълшебника от ОЗ- фалшив и надут. Искам да благодаря на един съвременен Хипократов вълшебник. Вълшебник на хирургията без кръв и без болка - **Д-р Станимир Коларов – завеждащ Хирургично отделение при МБАЛ- Сливен и неговият екип**. Защото освен в Стара Загора, отлични лекари професионалисти /не само хирурзи/ има и на една ръка разстояние - в нашата МБАЛ “Д-р Иван Селимински“. Само трябва да повярваме и да им се доверим. Защото във времена на нихилизъм за кадърното управление и лечение, за професионализма, за човещината и съпричастността трябва да се говори, споменава и да се благодари.

 Всеки , попаднал в „турнадото“ на някаква болка или болест, може да попадне там и да е лекуван, опериран, обгрижван. 5 етаж, ХО - септичен, асептичен и оперативен блок. Всички от екипа- старшата сестра П.Железчева, дежурни сестри/ Х.Хасанова, Егова/,санитари, лекари действат в синхрон като добре смазан и динамичен/подвижен механизъм. Ред, абсолютна чистота и стерилност, дисциплина и постоянен контрол. Тишина и спокойствие, своевременна помощ и консултации, топли думи и точни манипулации. Стегнати и стриктни визитации на доктори – от проверената и изпитана школа на завеждащия Д-р Коларов, Д-р Руменецов, Д-р Павлов до младите воини на скалпа и троакара Д-р Ангелов и Д-р Терзиев. Борба до последна капка кръв или дъх, борба за човешки живот, борба за здраве и изцеление. Всички от екипа на ХО пишат една модерна вълшебна приказка, в която болките и страданията, кошмарите и тревогите са по-малко.

 Чест и почитания , най- дълбока и сърдечна благодарност към целия екип на ХО ! Със знания и умения, упоритост и кураж, смело сърце и сръчни ръце те преодоляват безброй препятствия и ни помагат да се завърнем у дома. Нека да им пожелаем, както във всяка приказка, работата и усилията им винаги да имат щастлив край! Нека да бъде !!!